બીજી બાજુ એવી પણ ચર્ચા હતી કે અક્ષય કુમાર ‘હેરાફેરી 3’માં કામ નહિ કરે. અક્ષય વગર જ ‘હેરાફેરી’નો ત્રીજો ભાગ કેવી રીતે બની શકે છે. જોકે, હવે અક્ષય કુમારે કન્ફર્મ કર્યું હતું કે તે ‘હેરાફેરી 3’ કરી રહ્યો છે. ફિલ્મ ‘ગોલ્ડ’નું પ્રમોશન કરતાં અક્ષય કુમારને સવાલ પૂછાયો હતો કે સામાજિક મુદ્દાવાળી ફિલ્મ્સ શા માટે કરી રહ્યો છે? આ પર અક્ષયે કહ્યું કે તે દરેક પ્રકારની ફિલ્મ્સ કરી રહ્યો છે. તે ‘હાઉસફુલ 4’ કરી રહ્યો છે. ‘હેરાફેરી 3’ કરી રહ્યો છે. અક્ષયની આ વાતથી સાબિત થઈ ગયું કે ‘હેરાફેરી 3’માં અક્ષય કુમાર પણ હશે. જેથી આ સીરિઝની રાહ જોતા ફેન્સના ચહેરા પર મુસ્કાન આવી છે. 2000માં આવેલી ‘હેરાફેરી’ને પ્રિયદર્શને ડિરેક્ટ કરી હતી. આ ફિલ્મ મલયાલમ ફિલ્મ ‘રામજી રાવ સ્પીકિંગ’ (1989)ની હિંદી રીમેક હતી. જ્યારે બીજા ભાગને નીરજ વોરાએ ડિરેક્ટ કર્યો હતો.